คิม ซ็อน-โฮ

คิม ซ็อน-โฮ (; เกิด 8 พฤษภาคม ค.ศ. 1986) เป็นนักแสดงชาวเกาหลีใต้ เขาเริ่มต้นอาชีพด้วยการเป็นนักแสดงละครเวที เขาเล่นละครเวทีเป็นจำนวนมาก ก่อนที่จะเปิดตัวอย่างเป็นทางการในละครเรื่อง ผู้จัดการดีแตก (2017) ต่อมาเริ่มมีชื่อเสียงมากขึ้นกับละครเรื่อง สตาร์ทอัพ (2020) และหลังจากที่เขารับบทนำในละครเรื่อง โฮมทาวน์ ชะชะช่า (2021) ทำให้เขาประสบความสำเร็จในด้านการแสดงและได้รับความนิยมมากขึ้น

อาชีพ

2009–2016: งานละคร 
หลังจากจบการศึกษาระดับมัธยมศึกษาตอนปลาย คิม ซ็อน-โฮ ได้ศึกษาต่อที่สถาบันศิลปะโซล  ขณะอยู่ในวิทยาลัย เขาเข้าร่วมกลุ่มละครและเริ่มแสดงละคร บทบาทการแสดงบนเวทีครั้งแรกของเขาคือ New Boeing Boeing ต่อมาเขาได้แสดงละครด้วยบทบาทที่เข้มกว่าและได้รับการยอมรับมากขึ้นในผลงาน เช่น True West และ Kiss of the Spider Woman ในปี ค.ศ. 2015 และ Closer ในปี ค.ศ. 2016

2017–2019: เปิดตัวทางโทรทัศน์  
จุดเริ่มต้นการแสดงละครโทรทัศน์ของคิม ซ็อน-โฮ คือเรื่อง ผู้จัดการดีแตก ในปี ค.ศ. 2017 ออกอากาศทางช่องเคบีเอส2 ต่อมาได้รับบทสมทบในเรื่อง ส่งรักให้ถึงใจเธอ เรื่องถัดมาคือ ทูคอปส์ ซึ่งทำให้เขาได้รับสองรางวัลในงานประกาศรางวัล 2017 MBC Drama Awards นอกจากนี้เขายังได้ร่วมแสดงในละครประวัติศาสตร์ รัก 100 วันของฉันและองค์ชาย ซึ่งกลายเป็นหนึ่งในละครที่ติดอันดับเรตติงสูงสุดในประวัติศาสตร์เคเบิลทีวีเกาหลี ในเดือนกันยายน ค.ศ. 2018 เขาได้เซ็นสัญญานักแสดงภายใต้สังกัดซอลต์เอนเตอร์เทนเมนต์
ในปี ค.ศ. 2019 คิม ซ็อน-โฮได้แสดงในละครเรื่อง เกสต์เฮาส์ป่วน ก๊วนไวกีกิ 2 ในเดือนตุลาคมปีเดียวกัน เขาได้แสดงละครแนวสืบสวนอาชญากรรมของช่องทีวีเอ็นในเรื่อง คู่หูป่วน ก๊วนจับผี พร้อมกับนักแสดงหญิง มุน กึน-ย็อง

2020–ปัจจุบัน: ความก้าวหน้า ความสำเร็จ 
คิม ซ็อน-โฮ ได้รับบทฮัน จี-พย็อง ในละครช่องทีวีเอ็นเรื่อง สตาร์ทอัพ ทำให้เขารับรางวัลนักแสดงสมทบละครโทรทัศน์ยอดเยี่ยม ในระหว่างการออกอากาศละครสตาร์ทอัพ เขาติดอันดับดัชนีความมีชื่อเสียงของแบรนด์รายเดือน จัดโดยสถาบันวิจัยธุรกิจเกาหลี และได้รับความนิยมเพิ่มขึ้นทั้งในประเทศและต่างประเทศ ต่อมาเขาได้ร่วมมือกับ Epitone Project เพื่อปล่อยซิงเกิลเพลง "Reason" ในเดือนพฤษภาคม ซึ่งเขามีส่วนทั้งในการร้องและเขียนเพลง ในเดือนสิงหาคมที่เขาได้ร่วมแสดงในละครช่องทีวีเอ็นเรื่อง โฮมทาวน์ ชะชะช่า ซึ่งร่วมแสดงกับชิน มิน-อา

ปี2023 เดบิวภาพยนตร์เรื่องแรก  “The Childe” หรือ “เทพบุตรล่านรก”

ผลงานการแสดง

ภาพยนตร์

ละครโทรทัศน์

เว็บซีรีส์

รายการวาไรตี้

มิวสิกวีดีโอ

ละครเวที

ผลงานเพลง

รางวัลและการเสนอชื่อเข้าชิง

อ้างอิง

แหล่งข้อมูลอื่น 

 Kim Seon-ho at Salt Entertainment
 
 
 

บุคคลที่เกิดในปี พ.ศ. 2529
บุคคลที่ยังมีชีวิตอยู่
นักแสดงชายจากโซล
นักแสดงละครโทรทัศน์ชายชาวเกาหลีใต้